ગુજરાતી સમાચાર: મુંબઈથી શિરડી ફક્ત ત્રણ કલાકમાં પહોંચાડી દેશે આ સુપરફાસ્ટ ટ્રેન | Train 18 Will Take You From Mumbai To Shridi Just In Three Hours - India News | I Am Gujarat
Gujarati News India મુંબઈથી શિરડી ફક્ત ત્રણ કલાકમાં પહોંચાડી દેશે આ સુપરફાસ્ટ ટ્રેન
મુંબઈથી શિરડી ફક્ત ત્રણ કલાકમાં પહોંચાડી દેશે આ સુપરફાસ્ટ ટ્રેન
Published: Jun 28, 2019 11:17 am IST
ભારતની ટ્રેન 18 તેની સુપરફાસ્ટ સ્પીડથી આખા દેશમાં પ્રવાસીઓના દિલ જીતી રહી છે. રિપોર્ટ્સ અનુસાર જો બધુ સમુસૂતરુ પાર પડશે તો ટ્રેન 18 અથવા વંદે ભારત એક્સપ્રેસ મુંબઈથી શિરડી પણ દોડશે. ટ્રેન ફક્ત 3 કલાકમાં 291 કિ.મીનું અંતર કાપીને મુંબઈથી શિરડી પહોંચાડી દેશે.
આ ટ્રેન શતાબ્દી ટ્રેન જેવી જ છે. તે પુણે, દોંડ અથવા મનમાડ રેલવે સ્ટેશન થઈને શિરડી પહોંચી શકે છે. આ મહિને મધ્ય રેલવે ઝોનની મીટીંગ યોજાઈ હતી જેમાં પ્રસ્તાવ મૂકાયો હતો કે આ ટ્રેન વહેલી સવારે મુંબઈથી ઉપડે અને ત્રણ કલાકની અંદર અંદર શિરડી પહોંચી જાય. મતલબ શ્રદ્ધાળુઓ મુંબઈથી શિરડી દર્શન કરીને એક જ દિવસમાં પાછા ફરી શકશે. અત્યારે ટ્રેન મુંબઈથી શિરડી પહોંચવામાં નવ કલાકનો સમય લગાવે છે.
સેન્ટ્રલ રેલવે ઓફિસરના જણઆવ્યા મુજબ મુંબઈ અને શિરડીા રેલ રૂટમાં અત્યારે વધારે પેસેન્જર ટ્રાફિક નથી. તેનું કારણ એ છે કે ટ્રેન નવ કલાકનો સમય લે છે. ટ્રેન 18 આવ્યા બાદ આ ગાળો ઘટીને ત્રણ કલાક થઈ જશે. આથી આશા છે કે વધુ મુસાફરો ટ્રેન મારફતે યાત્રા કરશે.
મે મહિનામાં રેલવે મિનિસ્ટ્રીએ નવી દિલ્હીમાં મીટીંગ રાખી હતી જેમાં ટ્રેન 18ના રૂટ નક્કી કરવામાં આવ્યા હતા. પશ્ચિમ રેલવેએ મુંબઈ-નવી દિલ્હીનો રૂટ વંદે ભારત એક્સ્પ્રેસ માટે સૂચવ્યો છે. અત્યારે નવી દિલ્હી અને વારાણસી વચ્ચે દોડતી ટ્રેન 758.8 કિ.મીનું અંતર 8 કલાકમાં કાપે છે.